cy en ceb su nl en cy de en en en cy en es cy cy fr tr es cy de fy fi cy cy en es es de en es de de cy cy en de cy en cy cy cy cy cy cy en
Logisteg :: Mynyddoedd 3000 Troedfedd Eryri, Cymru
Byddwch yn fwy tebygol o fwynhau a llwyddo ar eich siwrne os fyddwch wedi'w chynllunio'n ofalus.
O gymeryd yn ganiataol mai tramwyo tua'r Gogledd mewn un diwrnod yr ydych yn bwriadu ei wneud, mae'n gwneud synnwyr cychwyn yn gynnar iawn o Pen Y Pass. Mae hostel yr YHA yn y lle perffaith i gychwyn cyn codiad haul ac yn hawdd ei gyrraedd â thrafnidiaeth gyhoeddus. Mae'r Gymdeithas yn awyddus i weld gwell cysylltiadau trafnidiaeth gyhoeddus, ond ar hyn o bryd mae nifer o'r gwasanaethau Sherpa yn dueddol o orffen ychydig wedi  oriau swyddfa.
Wedi cwblhau'r triawd copaon grwp yr Wyddfa (amcangyfrif o tua 3-4 awr), gallwch gerdded lawr Llwybr Llanberis i Nant Peris. 'Does gan y ffordd gul yma ddim llwybr troed na chyfyngiadau cyflymder a gall fod braidd yn beryglus. 'Does yna ddim siopau yn Nant Peris a byddai cerbyd cefnogol i ddarparu brecwast a thê yn beth da yma!
Ar ôl gadael y ffordd yn Nant Peris, dewch ar draws ail grwp o gopaon, Y Glyderau. Bydd y rhan hwn yn dechrau hefo Edlidir Fawr a gorffen hefo Tryfan. Bydd y rhan fwyaf yn dewis mynd lawr tua'r A5 lawr Western Gully. Byddai cael ffrindiau i'ch cyfarfod hefo bwyd a diod a newid dillad yn arbennig o dda yma cyn mentro i'r Carneddau.
Mae sawl cilomedr o'r copa olaf o Foel Fras at y pen ffordd nesaf. Byddai cefnogwr hiramynedd yn gyrru draw tua Bwlch Y Ddeufaen (dim trafnidiaeth gyhoeddus) i nôl y cerddwyr blinedig wrth iddynt ddod lawr o Drum.
Byddai'n well i'r rhai heb griw cefnogi na char wedi'w adael mewn lle priodol fynd lawr tua Aber. Efallai y byddwch yn gallu dal bws i Gonwy o Aber.
Datblygiad Safle Wê: Matrix10.netEryri-Bywiol © 2015 Telerau ac Amodau